aiandus – Lehekülg 2 – Külauudised
Silt: aiandus
“Minu jaoks on aiapidamine üks lõputult saagikas tegevus. Lisaks maitsvatele aiasaadustele pakub peenardel nokitsemine palju ilu ja hingekosutust, see ei tähenda ainult tööd. Olen õppinud seda nautima oma vanematelt, kes on suured roosiarmastajad,” rääkis Anni Arro. “Seepärast on meie korraldatud aiamüük ka romantilisemat laadi. Lisaks vajalikele aiakaupadele on võimalus endale soetada näiteks kleit, mida kandsin, kui käisin Roomas oma raamatut “Itaalias, Pelgulinnas ja Sepamaal” kirjutamas. Sinna juurde veel Liisu kuldsed kingad ja kaunis jalutuskäik kevadlillelises aias võib alata,” rääkis Anni Arro.
Postitatud 23/05/2011 22/05/2011 Autor Maire KriisRubriigid Eesti,Haapsalu,LäänemaaSildid aiandus,kokandus,kunst
Teemi Är’ raames on Sänna kultuurimõisas
permakultuuri õpituba
Sänna kultuurimõisa Teemi Är’ talgutel koristatakse lagunenud kuurid ja lõigatakse saadav puitmaterjal küttepuuks. Samal päeval on plaanis permakultuuri õpituba ning permakultuuri kasvuhoone ja kasvulavade ehitamine.
Kell 10 laupäeval algavatele talgutele tuleks kaasa võtta võimaluse korral mootorsaag, kindad, tööriistad, töösaapad ja piknikukorv. Talgulistele pakutakse teed, talgusuppi ja võimalust kümblustünnis lõõgastuda. Talgule saab registreeruda siin: http://talgud.teemeara.ee/events/saenna
Eelmisel aastal alustati Sänna kultuurimõisa juures permakultuuri aia loomisega. Sai tegeletud permakultuuri põhielementidega: kasvuhoone ja juurvilja- ning ürdiaia loomisega. Sel aastal jätkatakse alustatut ja soovitakse arendada permakultuuri süsteemi laiemalt. Sestap kutsuvad Sänna “mõisnikud” osalema erinevates õpitubades kogu suve jooksul kuni oktoobrini välja.
Esimene tänavune õpituba toimubki laupäeval, 7. mail ning teine pühapäeval, 8. mail kell 10. Kaasa võiks võtta vana kasutu klaasi. Kõik on kutsutud ja oodatud, et koos teha, ideid jagada ja mõnusalt aega veeta. Mõisa poolt on tee, näksid ja väike lõunasöök. Projekti juhib Sänna kultuurimõisas elav lätlanna Ieva Dubanevica. Projekti toetab AEF Noortefond.
Info (varsti tuleb rohkem): http://permakultuur.wordpress.lv/
Mis on permakultuur? See on igaühe ökoloogiline võimalus, radikaalne lähenemine toidu tootmisele, energiamajandusele, vee kasutamisele, saastamisele, hõlmates metsa- ja põlluökosüsteemide kujundamist, maastikuarhitektuuri, öko-aiandust ja ehitusarhitektuuri. Kasutatakse tehnoloogiaid, mis annavad kõrget tulu madala sisendenergiaga, saavutades mitmekesise ja püsiva ressursi. Permakultuuri kujundamise põhimõtted on rakendatavad nii linna- kui ka maaelanikele. Permakultuur on kunst ja teadus ühes, mis rakendab loodusseadusi kujunduses ja konstruktsioonides. Kasutades neid seadusi, saavutatakse jätkusuutlik elamissüsteem.
Postitatud 04/05/2011 04/05/2011 Autor Elina AllasRubriigid Rõuge vald,Sänna küla,VõrumaaSildid aiandus,õpituba,permakultuur,talgud,Teeme Ära
Postitatud 30/03/2011 29/03/2011 Autor Kaile KabunRubriigid Pihtla vald,SaaremaaSildid aiandus,hiigelkõrvitsad,seemned
Laupäeval tuleb Pärnus rohevahetus
Kõik, kel kodus mõni toataim üle või puudu, võivad laupäeval, 19. veebruaril minna Pärnu aiandus- ja mesindusseltsi saali Allika 2a, kus kella 10-11 toimub toataimede rohevahetus. Rohevahetusse tulevad nii toataimed, tütartaimed, pistikud, sibulad, mugulad kui seemned. Hädalised saavad kaasa ka taimepotte ja muid anumaid. Astroloogilise kalendri järgi kestab homsest kuni 25. veebruarini hea külvi- ja istutusaeg.
Kell 11 algab samas loeng toataimede kasvatamise iseärasustest, valguse, õhuniiskuse, kastmise ja väetamise nippidest, kasvusubstraatidest ja taimekaitsest. Praktilise tööna õpitakse istutama erinevaid orhideesid.
Päeva korraldab Pärnu Aiandusklubi.
Postitatud 17/02/2011 Autor Kadri ValnerRubriigid PärnuSildid aiandus,toataimed
Räpinas kuulutati välja Vaigla-aasta
Jaanuaris Räpina Aianduskoolis toimunud aianduskonverentsil „100 aastat Adolf Vaigla sünnist“ kuulutas Räpina vallavanem Teet Helm 2011. aasta Räpina vallas Adolf Vaigla aastaks.
„Adolf Vaigla kui meisteraednik, tuhandete aednike õpetaja, haljastusagronoom, Räpina aukodanik, Põlvamaa aasta inimene (1997) ja Valgetähe medali kavaler (1998) on kõigiti väärt, et tema elutööd ja selle jätku, mis eriti meil Räpinas silmaga näha ja südamega tunda, vääriliselt tunnustada ja huvilistele tutvustada,” ütles vallavanem.
Adolf Vaigla on Räpina Aianduskoolis õpetanud peaaegu kõiki aianduslikke aineid, juhendanud praktikaid, tegelnud daaliate, sirelite, elulõngade ja teiste ilu- ning tarbetaimede sordiaretusega, avaldanud ajakirjanduses üle saja artikli ja raamatu „Elulõngad”, koostanud õppekirjandust.
Ta planeeris ja aitas rajada Räpinasse kuus parki, koostas haljastusplaane paljudele koduaedadele, asulatele ja asutustele.
Ettepaneku Räpinas Vaigla aasta välja kuulutamiseks tegi Räpina koduloo- ja aiandusmuuseum, kes koostöös Räpina Aianduskooli, Räpina Vabahariduse Ühenduse ning aiandus- ja ajaloohuvilistega pakub Vaigla-aasta raames sel aastal välja ka palju huvitavaid ettevõtmisi.
Lisainfo: www.rapina.ee
Postitatud 10/02/2011 10/02/2011 Autor Kaile KabunRubriigid Põlvamaa,Räpina valdSildid aiandus,teema-aasta
Postitatud 21/01/2011 20/01/2011 Autor Kaile KabunRubriigid Põlvamaa,Räpina valdSildid aiandus,konverents,mälestusüritus
Kambja raamatukogus kuuleb aednikutarkusi
Homme, 25. novembril kell 16 on Kambja raamatukogus külas kodukandi aiatark ja aiandusartiklite autor Elle Ahse.
Muu hulgas tutvustab ta oma äsja ilmunud raamatut „Iiris” ning jagab aednikutarkust.
Postitatud 24/11/2010 23/11/2010 Autor Kaile KabunRubriigid Kambja vald,TartumaaSildid aiandus,kohtumisõhtu,raamatukogu
Kambja raamatukogus jagatakse aednikutarkust
Kodukandi aiatark ja aiandusalaste artiklite autor Elle Ahse tutvustab neljapäeval, 25. novembril kell 16 Kambja raamatukogus oma vastilmunud raamatut „Iiris” ning jagab aednikutarkust.
Postitatud 21/11/2010 20/11/2010 Autor Maire KriisRubriigid Eesti,Kambja vald,TartumaaSildid aiandus,Raamatuesitlus,raamatukogu
Pealinna botaanikaaias pidutsevad laupäeval aiasõbrad
11. septembril toimub Tallinna botaanikaaias aiasõprade pidu, kus saab ülevaate uue hooaja aiandustrendidest ning osta istikuid, tulbisibulaid, seemneid ja aiandustarvikuid.
Peale selle korraldatakse ekskursioonid Urmas Laansoo ja Aleksei Turovski juhendamisel. Peo lõpetab Tanja Mihhailova ja Uku Suviste kontsert. Tegevusi jagub ka lastele – kohal on ponid, batuut, karaoketelk ja korraldatakse erinevaid maastikumänge.
Postitatud 08/09/2010 Autor Elina AllasRubriigid Harjumaa,TallinnSildid aiandus,botaanikaaed,pidu
Ettevõtmise peainitsiaatori Johannes Peperhove sõnul on võistluste peamine suundumus koostöö konkurentsi asemel. Samuti peab ta oluliseks eesmärgiks liikmesriikide kutseõppesüsteemi kvaliteedi parendamist ning uuenduslikkust.
Lisainfo: Maria Palusalu, 5. Euroopa Nooraednike kutsevõistluste projektijuht. Tel: 5332 4188 mpalusalu@gmail.com,www.ak.rapina.ee/bwb
Postitatud 31/08/2010 30/08/2010 Autor Erkki PeetsaluRubriigid Põlvamaa,Räpina valdSildid aiandus